সুতরাং এই আন্দোলনের ইতিহাস সুদীর্ঘ। দীর্ঘ এই ইতিহাসের রয়েছে অনেক মঞ্জিল। অনেক অভিন্ন বৈশিষ্ট্য থাকার পরও এসব নবী ও রাসূলের আন্দোলনের কিছু ভিন্ন ভিন্ন বৈশিষ্ট্য রয়েছে। বিশেষ করে নবী মুহাম্মদ (সা) এর আন্দোলন ছিল একটি পরিপূর্ণ ও সকল দিক থেকে সফল আন্দোলন। তিনি ও তার অনুসারীগণ ইসলামকে একটি পরিপূর্ণ আদর্শ হিসেবে ব্যক্তি, পরিবার, সমাজ, রাষ্ট্র ও আন্তর্জাতিক পর্যায়ের সকল ক্ষেত্রে বাস্তবায়ন করেন। পৃথিবী অবাক বিস্ময়ে দেখছে কোরাইশ বংশের একজন এতিম সন্তান কী করে একাকী একটি আদর্শ নিয়ে দাঁড়িয়ে এক সংক্ষিপ্ত সময়ের ব্যবধানে জগৎব্যাপী একটি সর্বপ্লাবী বিজয় সূচনা করেন। এই যে আন্দোলনের উদ্দীপনাময় ইতিহাস, এই ইতিহাসের বাঁকে বাঁকে রয়েছে সমৃদ্ধ সব ঐতিহ্য।